Løgstrup Strategi og Udviklingsråd
Mødereferat
Mødet afholdt den 	8. januar 2025
Placering		Sognegården, Borgergade 10, Løgstrup
Deltagere:
Anders Jensen
Dan Sauer
Kirsten Mougaard
Anders Kristian Pugdahl
Esther Døssing
Afbud fra:
Henrik Scandorf Sørensen
Borgerforeningen:
Karine Frederiksen
Ingen
Gæst:
Ingen
Dagsorden
1. Evt. velkommen til nye medlemmer af Udviklingsrådet
2. Status på motorvej vest om Viborg (Høringssvar vedlagt)
3. Løgstrup Områdefornyelse
A: Status på projekterne i områdefornyelsen
B: Møde med forvaltningen og følgegruppen den 18.2.25
4. Opgaver med listen med projektideer
5. QR koder - status
6. Næste møde 
7. Eventuelt

1. Vi havde ingen nye medlemmer med denne aften. Henrik har kontaktet Rasmus Mikkelsen, men da Henrik ikke er tilstede denne aften ved vi ikke, hvad Rasmus har besluttet sig til   Anders Kristian har kontakter Bjarke Haubro. Han var ikke afvisende for at indtræde i gruppen, men overvejer lige.  Vi aftalte at vi ikke kontakter andre lige nu, men afventer svar fra Rasmus og Bjarke. 

2. Vi gennemgik det fantastiske flotte høringssvar som Karina og Anders har lavet. Vi forventer ikke direkte svar på henvendelsen, men afventer Folketingets beslutning. 

3. Status på projekterne. 

1 Lys i multiparken er etableret. Der blev stillet spørgsmål om, hvornår det er tændt. Karina finder ud af det. 
2 Fællessti langs Hovedgaden. Dette punkt forventer vi at arbejde med i 2026
3 Et godt sted for unge. Anders har haft møde med 6-7 unge. Planen er at de unge mennesker arbejder med at lave små projekter f.eks. på arealet ved hallen. Det er tanken, at der skal komme forskellige aktører som tryllekunsterne, ukendte amatørmusikbands o.l. til at underholde. Vi drøftede det hensigtsmæssige i at lægge det i ugen, hvor der er byfest, eller netop lægge det nogle uger før byfesten.  Der er enighed om, at det er vigtigt at der rent faktisk kommer mindst et arrangement i foråret 2025. De unge har fået kontakt til Viborg kommunes eventafdeling, der tilrettelægger Snapsting, Royal Run m.m., og får inspiration og hjælp af dem. Men det blev gjort klart, at det er de unge der skal finde dem de vil have til at optræde. Så hjælper gruppen gerne. 
4 Biodiversitet. Vi er stødt ind i et problem med ”Den offentlige”. Her er lavet en rigtig god plan for anvendelse af arealet, og Viborg kommune, som ejer arealet, har givet os lov til at tilplante det. Imidlertid er en af naboerne meget imod det. Da samme nabo er en god støtte for Borgerforeningen, drøftede vi holdningen til at gennemføre det på trods af denne modstand. Aftalen blev, at hele Biogruppen taler om problemet, hvorefter Borgerforeningen bliver inddraget. Her forventer man, at et dialogmøde kan afklare tingene, og Borgerforeningen vil tage initiativ til et møde med naboerne efter Biogruppens møde. 
Biogruppen har en succeshistorie, idet der er blevet sat et meget stort antal blomsterløg rundt om i byen. Løgene er betalt af den pulje på kr. 100.000 som Biogruppen fik stillet til rådighed af puljen til Områdefornyelse. 

5 Bypark og bymidte. Vi har møde med Viborg kommune den 18.2.25, hvor hele følgegruppen deltager. Her skal vi drøfte/orienteres om projekteringen og anlæggelse af indsatserne "En samlet Bymidte" og "Byparken" i Løgstrup som en del af områdefornyelsen. Til mødet vil den eksterne rådgiver, som kommunen har indgået kontrakt med, præsentere deres projekterede tegninger af både byparken og bymidten. Der vil være mulighed for at stille uddybende spørgsmål til planerne, samt komme med indspark til opmærksomhedspunkter. 

Der er ikke behov for separate arbejdsgrupper, da vi i stedet vil indkalde hele følgegruppen efter behov

4. Vi aftalte at gennemgå 4 punkter fra listen hver gang, men denne gang blev det lidt flere. Denne gang aftalte vi at punkt 
· 2-4 Minipark lukkes, da der arbejdes videre med dette punkt under Byparken
· 2-8 Toilet ved Himmerlandsstien og sognegården lukkes, da det ikke er en del af planen for Byparken. Brugsen har tilbudt at deres toilet kan benyttes og der er sat skilte op ved Himmerlandsstien, der henviser til Brugsens toilet. 
· 4-3 Mulighed for ridning i Fægteborgskoven. Så vidt vi ved er det ikke tilladt, men Anders spørger Emil Jensen for at være helt sikker på det. Vi sletter ikke punktet før Anders har talt med Emil
· 1.2. Tiltrække almene boligselskaber. Lukkes, idet BoligViborg har udarbejdet en plan. De forventer at begynde byggeriet i løbet af 2025.
· Revidering af lokalplanens relevans. Henrik er valgt til at gennemgå den. Henrik var ikke tilstede ved mødet, og derfor spørger Anders Henrik, om han vil påtage sig den opgave.
· 2-1 Opfriskning af Hovedgaden som indkørsel til byen. Lukkes og lægges sammen med 5-8 Forskønnelse af Hovedgaden. 
· 2-12 Udvidelse af butikker i bymidten. Vi venter med at lukke dette punkt, idet vi ikke er klar over om der i lokalplanen gives tilladelse til, at husene omkring bymidten må indrettes til forretning, hvis dette måtte ønskes. Vi undersøger lokalplanen på dette punkt, men forventer at der frit kan åbnes butikker i bymidten, idet der tidligere har været butikker her. 
· 3-10 Invitere Løgstrup skole til samarbejde. Dette er i gang, f.eks. i forbindelse med QR koder, og i forbindelse med tilplantning omkring vandreservoir på Hjarbækvej.


5. QR koder er sat op. Børneruten frigives den 10.4.25. Borgerforeningen vil invitere TV MIDT VEST til at dække det. 

6. Næste møde 1. april 2025.


7. Under eventuelt talte vi om, at vi endnu ikke har indsendt ansøgningerne om 3.ændringer i de trafikale forhold. Karina har ikke fået ansøgningerne fra Henrik. Karina taler med Henrik om, hvorvidt de er færdigt og kan indsendes. 
Kirsten Mougaard

Referent

